Mađarska Demokratska Republika
Prva Mađarska Republika (mađarski: Első Magyar Köztársaság), kasnije od 21. marta 1919. Demokratska Republika Mađarska (mađarski: Magyar Népköztársaság) bila je kratkotrajna nezavisna republika koja je nastala nakon raspada Austro-Ugarske nakon Prvog svjetskog rata 1918. godine i promjena granica. Postojala je od 16. novembra 1918. do 8. augusta 1919. Demokratska Republika Mađarska zamijenila je Kraljevinu Mađarsku (u sastavu Austo-Ugarske monarhije), a naslijedila ju je Mađarska Republika, još jedna kratkotrajna država, od 1919. do 1920. Za vrijeme vladavine pacifističkog kabineta grofa Mihályja Károlyija, Mađarska je izgubila kontrolu nad približno 75% svojih bivših teritorija nakon Prvog svjetskog rata, bez ikakvog oružanog otpora i postala je predmet stranih okupacija.